چارلٹن ہسٹن

مشہور امریکی اداکارچارلٹن ہسٹن الے نوائے کی ایوانسٹن نامی جگہ پر 4 اکتوبر 1923ء کو پیدا ہوئے، اداکاری کی تربیت حاصل کی اور تین برس کے لیے امریکی ایئر فورس میں خدمات انجام دیں۔ جب وہ واپس سویلین زندگی میں لوٹے تو اداکاری کا موقع ملنے کے انتظار میں ان کی شریکِ حیات لِڈیا اور انہیں بہت سخت دن دیکھنے پڑے۔ وہ دونوں شکاگو میں ایک کمرے میں رہتے تھے اور مقامی آرٹسٹ حلقوں میں سوا ڈالر فی گھنٹہ کے حساب سے لائف ماڈلنگ کیا کرتے۔

فلم کی دنیا 
انیس سو باون میں براڈوے میں کام کرنے کے بعد ہیسٹن کو فلم ’دی گریٹیسٹ شو آن ارتھ‘ میں رنگ ماسٹر کا رول ملا۔ چار برس بعد انہوں نے ’دی ٹین کمانڈمینٹس‘ میں حضرت موسیٰ کا کردار ادا کیا جو بعد میں ان کے کیرئیر کی شہ سرخیوں میں سے ایک ثابت ہوا۔ خواہ بِن حُر کا کردار ہو یا مائیکل اینجلو یا موسیٰ کا، ہالی وڈ کی ایپک فلموں کے دیو مالائی کرداروں میں ان کے افسانوی قد وکاٹھ جیسی جان ڈال دینا چارلٹن ہِسٹن ہی کو آتا تھا۔ ساٹھ کی دہائی کی سائنس فکشن ’پلینٹ آف دی ایپس‘ نے چارلٹن ہسٹن کے لیے کامیابی کے دروازے یوں وا کیے کہ وہ ستر کی دہائی میں ’ارتھ کوئیک‘ اور ’سکائی جیک جیسی آفاتی فلموں کے لیے لازم و ملزوم سمجھے جانے لگے۔ ماحولیاتی سائنس فکشن ’سوئیلینٹ گرین‘ کے سنسنی خیز ڈرامے میں ان کی مرکزی اداکاری سے نئے فلم بینوں میں ان کا درجہ عقیدت کی حد تک بڑھ گیا۔

شخصیت 

چھ فٹ چار انچ کے قد، کسی سنگ تراش کے تراشے ہوئے نقوش اور ایک گہری، گونج دار آواز کے ساتھ فلم سکرین پر ان کی موجودگی کرشماتی ہوتی تھی۔
جہاں فلم بینوں کے لیے مائیکل اینجلو اور اور بن حُر کا حقیقی روپ چالٹن ہسٹن ہی تھے تو سٹیج بینوں کے لیے وہ شیکسپیئر کے میکبیتھ اور انٹونی تھے۔

سیاسی نظریاتی 
گو بعد وہ میں رجعت پسندانہ تحریکوں سے وابستہ رہے لیکن وہ مارٹن لوتھر کنگ اور امریکا میں انیس سو ساٹھ کی سول رائٹس موومنٹ کے بڑے حامیوں میں سے بھی رہے۔ مارٹن لوتھر کنگ اور رابرٹ کینیڈی کے قتل کے بعد انہوں نے امریکا میں اسلحہ کی آزادانہ فروخت کے خلاف آواز اٹھائی لیکن بعد میں اسے اپنی ’غلطی‘ قرار دیا۔ اسی کی دہائی میں انہیں ٹیلی ویژن سیریز ’دی کولبی‘ میں جیسن کولبی کے روپ میں دیکھا گیا لیکن اپنے کیریئر کے آخری دنوں میں ان کی زیادہ توجہ سٹیج اور اپنے ریپبلکن نظریات کے دفاع پر مرکوز رہی۔ وہ امریکا میں گن کنٹرول کے اتنے خلاف ہوئے کہ نیشنل رائفل ایسوسی ایشن کے ایک جانے پہچانے صدر کے طور پر ایک مرتبہ انہوں نے کہا تھا کہ امریکی حکومت ان کے ’سرد و مردہ ہاتھوں‘ سے ہی اسلحہ لے سکتی ہے۔ 5 اپریل 2008ء کو ان کا انتقال ہوا۔

حوالہ جات 

1923ء کی پیدائشیں
2008ء کی وفیات
اکیسویں صدی کے امریکی مرد اداکار
اکیسویں صدی کے امریکی مرد مصنفین
اکیسویں صدی کے امریکی مصنفین
اکیسویں صدی کے مرد مصنفین
الینوائے کے فلم ہدایت کار
الینوائے کے مرد اداکار
الینوائے کے مصنفین
امریکی آپ بیتی نگار
امریکی اداکار
امریکی فلم اداکار
امریکی مرد اسٹیج اداکار
امریکی مرد صوتی اداکار
امریکی مرد فلمی اداکار
امریکی مرد مصنفین
امریکی مرد ٹیلی ویژن اداکار
امریکی مسیحی
امریکی ٹیلی ویژن ہدایت کار
انگریز نژاد امریکی شخصیت
بیسویں صدی کے امریکی مرد اداکار
بیسویں صدی کے امریکی مرد مصنفین
بیسویں صدی کے امریکی مصنفین
بیسویں صدی کے مرد مصنفین
بیورلی ہلز، کیلیفورنیا کی شخصیات
دوسری جنگ عظیم کی امریکی عسکری شخصیات
راسکامن کاؤنٹی، مشی گن کی شخصیات
کک کاؤنٹی، الینوائے کی شخصیات
کیلیفورنیا کے فعالیت پسند
کیلیفورنیا کے فلم ہدایت کار
کیلیفورنیا کے مرد اداکار
کیلیفورنیا کے مصنفین
مشی گن کے فلم ہدایت کار
مشی گن کے مرد اداکار
مشی گن کے مصنفین
نمونیا سے اموات
کیلیفورنیا کے ریپبلکن
کیلیفورنیا کے ڈیموکریٹس
برطانوی نژاد امریکی شخصیات
ریاستہائے متحدہ امریکا میں قدامت پرستی
اکیڈمی ایوارڈز اعزاز یافتگان برائے بہترین اداکار
صدارتی تمغا آزادی کے وصول کنندگان
کیلیفورنیا میں نمونیا سے اموات
کیلیفورنیا میں تدفین
بیسویں صدی کے امریکی ایپسکوپیلین
اکیسویں صدی کے امریکی ایپسکوپیلین
ویکی ڈیٹا سے مطابقت رکھنے والی مختصر تفصیل
نیو ٹریر ہائی اسکول کے فضلا